b'\n_START_ARTICLE_\nAndrej Vizjak (poslovne\xc5\xbe)\n_START_SECTION_\nIzobrazba\n_START_PARAGRAPH_\nAndrej Vizjak je leta 1987 diplomiral na Ekonomski fakulteti v Ljubljani. Pri 24 letih je prejel doktorski naziv na in\xc5\xa1titutu za organizacijo na univerzi v M\xc3\xbcnchnu. Leta 1999 se je specializiral na poslovni \xc5\xa1oli Harvard Business School.\n_START_SECTION_\nKarierna pot\n_START_PARAGRAPH_\nSvojo svetovalno kariero je za\xc4\x8del v Nem\xc4\x8diji leta 1987, in sicer se je sprva specializiral za razvoj strategije in organizacije. Pozneje je vodil obse\xc5\xbene projekte za zmanj\xc5\xa1anje stro\xc5\xa1kov pri velikih evropskih podjetjih, kot je Deutsche Telekom, in najve\xc4\x8djih slovenskih podjetjih, kot sta Gorenje in Mercator. Med obdobjem 1995-2000 je deloval kot \xc4\x8dlan uprave skupine Bertelsmann, odgovoren za prestrukturiranje njihovih zalo\xc5\xbeb knjig in maloprodajnih verig. Nato je postal partner pri dru\xc5\xbebi A.T. Kearney, sprva kot podpredsednik za Nem\xc4\x8dijo in centralno Evropo in pozneje kot generalni direktor za vzhodno Evropo.  Jeseni 2010 je postal partner in predsednik za svetovanje v Jugovzhodni Evropi pri PwC. Med drugimi internimi funkcijami je tudi \xc4\x8dlan upravnega odbora za inovacije za PwC za cel svet._NEWLINE_Vzporedno s svojim svetovalnim delom tudi redno predava na mednarodnih poslovnih \xc5\xa1olah. Od leta 1996 je tudi predavatelj in od leta 2007 profesor na nem\xc5\xa1ki univerzi v Ingolstadtu._NEWLINE_Objavil je 26 knjig, najnovej\xc5\xa1a je (P)Ostanite prvi na svetu z angle\xc5\xa1kim prevodom Be(Come) The First In The World, ki so jih izdale zalo\xc5\xbebe McGraw Hill, Springer, Wiley in druge vodilne svetovne zalo\xc5\xbebe. Njegove knjige o vodenju medijskih podjetij (prva razli\xc4\x8dica leta 2001), knjige o ni\xc5\xa1nih strategijah (prva razli\xc4\x8dica leta 2006), o konkurenci z najve\xc4\x8djimi (prva razli\xc4\x8dica leta 2008) ter o formulah uspeha (prva razli\xc4\x8dica leta 2010) so bile izdane v slede\xc4\x8dih 11 jezikih: v angle\xc5\xa1kem, kitajskem, ruskem, nem\xc5\xa1kem, italijanskem, romunskem, poljskem, \xc4\x8de\xc5\xa1kem, srbskem, hrva\xc5\xa1kem in slovenskem jeziku. _NEWLINE_Njegova hobija sta igranje tenisa in golfa.'